Matt Sorum

**Matthew William ”Matt” Sorum** (s. 19. marraskuuta 1960 Long Beach, Kalifornia) on yhdysvaltalainen muusikko, joka on ollut Guns N’ Roses- ja Velvet Revolver -yhtyeiden rumpalina. 

Sorum vaikutti alun perin The Cultin kiertuerumpalina 1980-luvun lopulla. Hän liittyi Guns N’ Rosesin rumpaliksi vuonna 1990 korvaten yhtyeestä erotetun Steven Adlerin, joka oli joutunut jättämään yhtyeen päihderiippuvuutensa vuoksi. Sorum esiintyi ensimmäisen kerran yhtyeen riveissä Rock in Rio -festivaalitapahtumassa Rio de Janeirossa yli 140&nbsp;000  hengen yleisölle. Lihaksikkaana ja voimakkaana rumpalina hän oli täydellinen korvaaja Adlerille, jonka soittokunto oli heikentynyt päihteiden käytöstä johtuen. Sorum vietti yhtyeessä yhteensä seitsemän vuotta, joiden aikana hän myös esiintyi yhtyeen studioalbumeilla *[[Use Your Illusion I]]* ja *[[Use Your Illusion II]]* (1991) sekä cover-kappaleita sisältävällä albumilla *[[The Spaghetti Incident?]]* (1993). Vuonna 2012 Sorum, kosketinsoittaja Dizzy Reed sekä Guns N’ Rosesin debyyttialbumilla *[[Appetite for Destruction]]* (1987) vaikuttanut kokoonpano hyväksyttiin myös Rock and Roll Hall of Fameen.

Sorum erosi Guns N’ Rosesista vuonna 1997 yhdessä basisti Duff McKaganin kanssa tyytymättömänä yhtyeen pitkään kestäneeseen levytystaukoon sekä siihen, että yhtyeen laulaja W. Axl Rose ei enää halunnut työskennellä yhdessä kitaristi Saul ”Slash” Hudsonin kanssa. Vuonna 2002 Sorum perusti Velvet Revolverin yhdessä Slashin, McKaganin, Scott Weilandin ja Dave Kushnerin kanssa. Velvet Revolver on perustamisensa jälkeen julkaissut studioalbumit *[[Contraband]]* (2004) ja *[[Libertad]]* (2007), ja lisäksi Sorum on julkaissut oman sooloalbuminsa *[[Hollywood Zen]]* vuonna 2004.

## Diskografia
### Guns N’ Roses
**[[Use Your Illusion I]]* (1991)
**[[Use Your Illusion II]]* (1991)
**[[The Spaghetti Incident?]]* (1993, coveralbumi)
**[[Use Your Illusion]]* (1998, kooste *Use Your Illusion* -albumeista)
**[[Live Era ’87–’93]]* (1999, livealbumi)
**[[Greatest Hits (Guns N’ Roses)|Greatest Hits]]* (2004, kokoelma-albumi)

### Velvet Revolver
**[[Contraband]]* (2004)
**[[Libertad]]* (2007)

### Sooloalbumit
**[[Hollywood Zen]]* (2004)

### Muiden artistien julkaisuilla
*Jeff Paris - *[[Wired Up]]* (1987)
*Y Kant Tori Read - *[[Y Kant Tori Read (albumi)|Y Kant Tori Read]]* (1988)
*Duff McKagan - *[[Believe in Me (albumi)|Believe in Me]]* (1993)
*Gilby Clarke - *[[Pawnshop Guitars]]* (1994)
*Eri esittäjiä - *[[Mighty Morphin Power Rangers The Movie: Original Soundtrack Album]]* (1995)
*Poe - *[[Hello (Poen albumi)|Hello]]* (1995)
*Glenn Hughes - *[[Feel (Glenn Hughesin albumi)|Feel]]* (1995)
*Slash's Snakepit - *[[It's Five O'Clock Somewhere]]* (1995)
*Neurotic Outsiders - *[[Neurotic Outsiders (albumi)|Neurotic Outsiders]]* (1996)
*Sammy Hagar - *[[Marching to Mars]]* (1997)
*Glenn Hughes - *[[The Way It Is]]* (1999)
*Hawk - *[[Hawk (albumi)|Hawk]]* (2001)
*The Cult - *[[Beyond Good and Evil]]* (2001)
*Tommy Lee - ** (2005)
*Johnny Cash - *[[Unfinished Business (Johnny Cashin albumi)|Unfinished Business]]* (2008)
*Macy Gray - *[[The Sellout]]* (2009)
*Atif Aslam - *[[The Dreamer Awakes]]* (2011)

## Lähteet
* 

### Viitteet

## Aiheesta muualla